Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Apocalipsis 11:1-19
11 Ket maysa a runo nga umasping iti sarukod+ ti naited kaniak bayat a kinunana: “Tumakderka ket rukodem ti templo+ a santuario ti Dios ken ti altar ken dagidiay agdaydayaw sadiay.2 Ngem no maipapan iti paraangan nga adda iti ruar+ ti templo a santuario, laksidem dayta ket saanmo a rukoden, agsipud ta naited dayta kadagiti nasion,+ ket ibaddekdanto ti nasantuan a siudad+ iti uppat a pulo ket dua a bulan.+3 Ket tignayekto ti dua+ a saksik nga agipadtoda+ iti sangaribu dua gasut ket innem a pulo nga aldaw a sikakawesda iti tinakpil.”+4 Dagitoy insimbolo ti dua a kayo nga olibo+ ken ti dua a pagsaadan ti silaw+ ket agtaktakderda iti sanguanan ti Apo ti daga.+5 Ket no tarigagayan a dangran ida ti asinoman, rummuar ti apuy manipud kadagiti ngiwatda ket alun-onenna dagiti kabusorda;+ ket no tarigagayan a dangran ida ti asinoman, iti kastoy a pamay-an isu masapul a mapapatay.6 Addaan dagitoy iti autoridad a mangrikep iti langit+ tapno awan ti tudo nga agtinnag+ kabayatan dagiti aldaw ti panagipadtoda, ken addaanda iti autoridad kadagiti danum tapno pagbalinenda ida a dara+ ken tapno kabilenda ti daga iti tunggal kita ti pannaplit kas iti kasansan a tarigagayanda.7 Ket inton malpasdan ti panangsaksida, ti atap nga animal nga umuli manipud iti mangliwengliweng+ gubatennanto ida ken parmekenna ida ket papatayenna ida.+8 Ket dagiti bangkayda addanto iti akaba a dalan ti dakkel a siudad nga iti naespirituan a kaipapanan naawagan iti Sodoma+ ken Egipto, a nakailansaan met ti Apoda.+9 Ket dagidiay aggapu kadagiti ili ken kadagiti tribu ken kadagiti pagsasao ken kadagiti nasion+ buyaendanto dagiti bangkayda iti tallo ket kagudua nga aldaw,+ ket saanda nga ipalubos a maitanem dagiti bangkayda.10 Ket dagidiay agnanaed iti daga agrag-oda+ maigapu kadakuada ket agragragsakda, ket agpipinnatuloddanto kadagiti sagut,+ agsipud ta dagitoy dua a mammadto tinutuokda dagidiay agnanaed iti daga.11 Ket kalpasan ti tallo ket kagudua nga aldaw+ simrek kadakuada ti espiritu ti biag manipud iti Dios,+ ket nagtakderda kadagiti sakada, ket dakkel a buteng ti immapay kadagidiay makakitkita kadakuada.12 Ket nangngegda ti maysa a natbag a timek+ manipud langit a kunana kadakuada: “Umulikayo ditoy.”+ Ket immulida sadi langit iti ulep, ket nakita ida dagiti kabusorda.13 Ket iti dayta nga oras napasamak ti dakkel a ginggined, ket narba ti apagkapullo+ ti siudad; ket pito ribu a tattao ti napapatay babaen ti ginggined, ket nagbuteng dagiti natedda ket impaayda ti dayaw iti Dios ti langit.+14 Ti maikadua nga ay-ay+ naglabas. Adtoy! Ti maikatlo nga ay-ay um-umayen a sidadaras.15 Ket ti maikapito nga anghel pinuyotna ti trumpetana.+ Ket nagadda dagiti natbag a timek idiay langit, a kunkunada: “Ti pagarian ti lubong nagbalinen a pagarian ni Apotayo+ ken ni Kristona,+ ket agturayto kas ari iti agnanayon ken awan inggana.”+16 Ket ti duapulo ket uppat a panglakayen+ a situtugaw kadagiti tronoda iti sanguanan ti Dios inruknoyda dagiti rupada+ ket nagdaydayawda iti Dios,+17 a kunkunada: “Agyamankami kenka,+ Jehova a Dios, a Mannakabalin-amin,+ Daydiay adda ita+ ken adda idi, agsipud ta innalamon ti naindaklan a pannakabalinmo+ ket nangrugikan nga agturay a kas ari.+18 Ngem nagpungtot dagiti nasion, ket dimteng ti bukodmo a pungtot, ken ti naituding a tiempo maipaay kadagiti natay tapno maukomda, ken tapno itedmo ti gunggonada+ kadagiti adipenmo a mammadto+ ken kadagiti sasanto ken kadagidiay agbuteng iti naganmo, dagiti babassit ken dagiti dadakkel,+ ken tapno dadaelem+ dagidiay mangdaddadael iti daga.”+19 Ket naluktan ti templo a santuario ti Dios nga adda idiay langit,+ ket ti lakasa+ ti tulagna nakita iti templona a santuario.+ Ket nagadda dagiti kimat ken dagiti timek ken dagiti gurruod ken maysa a ginggined ken dakkel nga uraro.
ilo_Latn ilo_Latn ayr_Latn ilo_Latn